Os dients caninos son, en anatomía oral d'os mamifers, uns dients punchagudos y relativament luengos. Manimenos, pueden ser más aplanatos, fendo que se pareixcan a os incisivos; en iste caso, se califican como caninos incisiformes. O suyo uso prencipal ye d'agarrar alimentos con fuerza ta esgarrar-los, y en ocasions s'emplegan como armas. Gosan estar os dients más grans d'a boca d'un mamifero. Muitas d'as especies que en tienen en tienen quatre por individuo, dos en o maxilar superior y dos en o maxilar inferior; en cada maxilar quedan deseparatos entre ells por os incisivos; os humans y os cans en son eixemplos. En muitos animals, os caninos son les dents más debanters d'o maxilar.